gl id gl en gl gl en es vi gl it es it en fr eo en eo gl es en es eo gl gl gl gl gl gl en es en es gl gl es ru ru es gl tt gl en sl es es da es vi tt gl gl da gl it tt es es tt es it pa gl fr sl gl eo cs gl en tt es en da gl en sl es en fi es es tt es eo tt es gl gl en gl gl en es vi gl it es it en fr eo en eo gl es en es eo gl gl gl gl gl gl en es en gl en gl gl it gl en gl en gl gl gl gl gl gl es gl gl gl gl gl gl gl gl gl gl gl gl gl gl gl gl en gl en gl sv fr fr gl de gl de gl gl it gl ja gl ja fr ja gl ja gl ja gl en gl en gl en gl en gl en gl gl gl gl gl gl gl gl gl gl ca gl gl gl gl
Zas quedou pequena para a gran volta da Festa da Carballeira - Zas - Que pasa na costa
VER A GALERÍA DA CARBALLEIRA EN IMAXES
Cultura musica concerto festival carballeira
Éxito total na volta da Festa da Carballeira de Zas tras dous anos sen festa. Había moitas gañas de volver encher de vida a Carballeira de Velar, e así o demostraron os milleiros de amantes da música folk que acodiron á chamada desta 37ª edición do festival máis lonxevo da Costa da Morte. Xentes chegadas dende Zas, dende a Costa da Morte, pero tamén dende moitas partes de Galicia.
Máis alá da música, a xente destacou a gran organización (máis de 100 persoas velaron porque todo saíse perfecto a pesar dalgunha cola dificilmente evitable con tales cantidades de xente) e o respecto pola contorna que tan ben vén pedindo a organización coas campañas medioambientais que poñen en valor o máxico auditorio natural.
Herdeiros da Crus na Carballeira
Público entregado na Carballeira de Zas
Mileth foi o grupo encargado de poñer punto e final a unha primeira xornada na que todos e todas os presentes desfrutaron de boa música en directo, dun ambiente inigualable e da preciosa entorna que rodea este espazo.
A xornada do sábado arrincaba cunha sesión vermú espectacular. Xabier Díaz e as Aduferias de Salitre provocaron que se superaran todas as expectativas posibles quedando pequeno o espazo, creando un ambiente inigualable e excepcional entre todo o público.
Xabier Diaz e as Adufeiras de Salitre na sesión vermú da Carballeira de Zas
Á mesma hora abriron as portas da feira de artesanía con postos de todo tipo: roupa, mimbre, xogos feitos en madeira, instrumentos tradicionais, cosmética natural, bisutería, etc.
As gaitas e as pandeiretas foron as outras dúas grandes protagonistas da xornada, elas e máis o baile. O público non deixou de bailar durante toda a mañá e a tarde, parando únicamente a repoñer forzas coa comida e bebida. A mexilloada popular foi un ano máis un éxito entre todos os asistentes.
A malpicá Icía Varela con Arredores na Carballeira
Tras a foliada e o grupo Arredores, a noite deixou sitio para máis festa coas actuacións de Deira, Xisco Feijoó, Rura e Sondarúa. Os encargados de abrir o turno da noite foron os integrantes de Deira, unha banda de folk composta por un asturiano e dous andaluces que crean un estilo moi personal e auténtico que gustou moito aos alí presentes.
Xisco Feijoó puxo a bailar a toda a Carballeira facéndoos entrar en calor. A versatilidade deste artista non deixou indiferente a ninguén e desde logo que quedaron gañas de que volva.
Os seguintes foron o grupo escocés Rura, a aposta internacional do cartel deste ano que foi tamén un éxito entre os asistentes.
Sondarúa pechou esta 37ª edición co seu estilo combativo que non se fixo repetitivo. O grupo de rap galego puxo o punto final á edición máis esperada e desexada coas súas cancións cantadas polo público a pleno pulmón para despedir a festa como era merecido.
Son da Rúa pecharon a Carballeira
A CARBALLEIRA EN IMAXES
2020: A Festa da Carballeira, a 12ª Festa de Interese Turístico da Costa da Morte.
Carballeira 2019: Crónica: Tradición e vangarda déronse a man na 36ª Festa da Carballeira de Zas.
Unha viaxe ás orixes da Festa da Carballeira de Zas.
Un ferido grave tras un atropleo dun camión en Baio
La Ventana emitiuse dende a fin da terra
A Fundación Fernando Blanco comeza o seu Outubro de actividades
Recunchos da Costa: A Pedra da Serpe
“A desastrosa xestión do goberno municipal está levando o Concello de Muxía a unha situación límite”
Un ferido grave tras un atropleo dun camión en Baio
La Ventana emitiuse dende a fin da terra
A Fundación Fernando Blanco comeza o seu Outubro de actividades
Recunchos da Costa: A Pedra da Serpe
“A desastrosa xestión do goberno municipal está levando o Concello de Muxía a unha situación límite”
“Un alcalde non pode, segundo a Lei de Espectáculos, nin autorizar nin denegar unha festa promovida por veciños”
A incerteza volve enlear as Festas da Pilarica da Trabe
A Costa da Morte recibe o outono con moita festa
Arde un vehículo en Berdoias
Rescatan un can dun profundo foso en Vilar de Couso
Un ferido grave tras un atropleo dun camión en Baio
Un detido e un investigado por varios roubos en estancos da zona
Carmen Riveiro, gañadora dun Premio Antonio Fraguas por un vestido de noiva de liño
COPYRIGHT 2019 QUE PASA NA COSTA
Aviso Legal y Condiciones de uso